ทรัมป์ประกาศ โควิดระบาดในสหรัฐฯ ผ่านจุดสูงสุดแล้ว ลั่นเปิดประเทศเร็วๆนี้
ทรัมป์ประกาศสถานการณ์พบผู้ติดเชื้อโควิด-19 รายใหม่ในสหรัฐฯ ได้ผ่านจุดสูงสุดแล้ว ลั่นจะเปิดประเทศเร็วๆนี้ หลังจากยอดติดเชื้อเกือบ 6.4 แสนรายเมื่อ 16 เมษายน 63 สำนักข่าวบีบีซีรายงานว่า ประธานาธิบดีโดนัลด์ ทรัมป์แห่งสหรัฐฯ ประกาศระหว่างการแถลงข่าวที่ทำเนียบขาว เมื่อวันพุธที 15 เมษายน ตามเวลาท้องถิ่นว่า ขณะนี้สหรัฐฯ ได้ผ่านจุดสูงสุดของการพบผู้ติดเชื้อไวรัสโคโรนาสายพันธุใหม่ หรือโควิด-19 รายใหม่แล้ว พร้อมทั้งยังคาดการณ์ว่าจะสามารถกลับมาเปิดประเทศสหรัฐฯ ได้อีกครั้งในเร็ววันนี้ประธานาธิบดีทรัมป์กล่าวด้วยว่า สำหรับกำหนดการคลายมาตรการล็อกดาวน์ เปิดเมืองหรือรัฐต่างๆ ในสหรัฐฯ จะมีการประกาศในวันพฤหัสฯที่ 16 เมษายน ตามเวลาท้องถิ่น หลังจากตนได้หารือกับผู้ว่าการรัฐต่างๆ ถึงสถานการณ์การระบาดของเชื้อโควิดในแต่ละรัฐแล้วเราจะกลับมาเด็กๆ พวกเราทุกคนจะกลับมา เราต้องการเอาประเทศของเรากลับคืนมา ประธานาธิบดีทรัมป์ประกาศถึงสถานการณ์การระบาดของโควิดในประเทศ หลังจากยอดสะสมผู้ติดเชื้อโควิดในสหรัฐฯเกือบถึง 640000 ราย และผู้เสียชีวิต30800 ศพ จนสหรัฐฯ เป็นประเทศที่มีผู้ติดเชื้อและเสียชีวิตจากโควิดมากที่สุดเป็นอันดับหนึ่งของโลกจากข้อมูลบ่งชี้ถึงการระบาดของโควิด-19 ทั่วประเทศ พบว่าผู้ติดเชื้อโควิด-19 รายใหม่ ได้ผ่านจุดสูงสุดแล้ว หวังอย่างยิ่งว่าเราจะก้าวต่อไป เราจะต้องทำให้ประเทศชาติก้าวหน้าอย่างยิ่งใหญ่ ทรัมป์แถลงข่าวที่สวนกุหลาบในทำเนียบขาวเมื่อวันพุธที่ผ่านมาบีบีซี รายงานด้วยว่า เมื่อมีผู้สื่อข่าวถามทรัมป์ ทำไมสหรัฐฯ จึงเป็นประเทศมีผู้เสียชีวิตจำนวนมากกว่าชาติใดๆ ในโลก จากจำนวนผู้เสียชีวิตจากโควิดทั่วโลกอยู่ที่ 136908 ศพ โดยทรัมป์ได้ตอบคำถามและกล่าวหาบางประเทศว่า โกหกปิดบังเกี่ยวกับจำนวนผู้เสียชีวิตจากโรคอย่างแท้จริง มีใครเชื่อจำนวนผู้เสียชีวิตในบางประเทศหรือไม่ พร้อมกันนั้นทรัมป์ยังเอ่ยถึงจีนด้วย.
ทรัมป์ประกาศสถานการณ์พบผู้ติดเชื้อโควิด-19 รายใหม่ในสหรัฐฯ ได้ผ่านจุดสูงสุดแล้ว ลั่นจะเปิดประเทศเร็วๆนี้ หลังจากยอดติดเชื้อเกือบ 6.4 แสนราย 
โควิด-19,ไวรัสโคโรน่า,ไวรัสโคโรนา,COVID-19,โควิดสหรัฐ,ทรัมป์,ยอดผู้ติดเชื้อโควิด-19